CELEX: C2007/315/50
Language: fi
Date: 2007-12-22 00:00:00
Title: Asia C-490/07: Kanne 7.11.2007 — Euroopan yhteisöjen komissio v. Kyproksen tasavalta

22.12.2007   
            
            
               FI
            
            
               Euroopan unionin virallinen lehti
            
            
               C 315/30
            
         Kanne 7.11.2007 — Euroopan yhteisöjen komissio v. Kyproksen tasavalta
   (Asia C-490/07)
   (2007/C 315/50)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja A. Alcover San Pedro)
   
      Vastaaja: Kyproksen tasavalta
   Vaatimukset
   
               —
            
            
               On todettava, että Kyproksen tasavalta,
               
                           —
                        
                        
                           joka ei ole ottanut käyttöön järjestelmää, jolla pyritään edistämään valvottavien aineiden talteenottoa, kierrätystä, regenerointia ja hävitystä
                        
                     
                           —
                        
                        
                           joka soveltaa sellaista valvottaen aineiden käsittelyjärjestelmää, joka perustuu siihen, että käytettyjä valvottavia aineita sisältäviä vanhoja laitteita säilytetään varastossa siihen saakka, kunnes asianmukaiset laitokset on rakennettu tai kunnes kyseiset laitteet lähetetään käsittelyä varten ulkomaille
                        
                     
                           —
                        
                        
                           joka ei ole ilmoittanut niiden käytettyjen valvottujen aineiden määriä, jotka on otettu talteen, kierrätetty, regeneroitu tai hävitetty
                        
                     
                           —
                        
                        
                           jolla on sellaisia koulutusohjelmia, jotka ovat vapaaehtoisia, ilman, että se olisi säätänyt oikeudellista kehystä, jossa määriteltäisiin sen henkilön, joka huolehtii jäähdytys-, ilmastointi- ja lämpöpumppulaitteiden, liuottimia sisältävien laitteiden ja palontorjuntalaitteistojen ja sammuttimien sisältämien valvottavien aineiden kierrätyksestä, henkilökunnan vähimmäispätevyysvaatimukset
                        
                     
                           —
                        
                        
                           joka ei ole toteuttanut toteutettavissa olevia varotoimia, jotta sellaiset kiinteät laitteet, jotka sisältävät enemmän kuin kolme kiloa jäähdytysnestettä, tarkistettaisiin vuotojen varalta vuosittain, ja joka ei ole määritellyt henkilökunnan vähimmäispätevyysvaatimuksia,
                        
                     ei ole noudattanut otsonikerrosta heikentävistä aineista 29.6.2000 annetun Euroopan neuvoston ja parlamentin asetuksen (EY) N:o 2037/2000 16 artiklan 1 kohdan, 16 artiklan 5 kohdan 1 ja 2 alakohdan eikä 17 artiklan 1 kohdan mukaisia velvoitteitaan.
            
         
               —
            
            
               Kyproksen tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Kyproksen viranomaiset tekivät komissiolle 6.4.2005 ilmoituksen otsonikerrosta heikentävistä aineista annetun asetuksen 2037/2000 16 ja 17 artiklan soveltamisesta
            
         
               2.
            
            
               Tutkittuaan kyseisen ilmoituksen komissio totesi, että Kyproksen tasavalta ei ollut ottanut käyttöön sellaisten toimenpiteiden järjestelmää, joilla pyritään edistämään valvottavien aineiden talteenottoa, kierrätystä, regenerointia ja hävitystä ja joka sisältäisi asianomaiset laitokset, eikä se myöskään ollut säätänyt valvottavien aineiden keräämistä ja purkamista tai poisviemistä koskevasta vastuusta.
            
         
               3.
            
            
               Komissio totesi myös, että ei ole olemassa tarvittavaa täysimääräistä lainsäädäntökehystä, jossa määriteltäisiin sen henkilön, joka huolehtii valvottavien aineiden kierrätyksestä, henkilökunnan vähimmäispätevyysvaatimukset, ja että olemassa olevat koulutusohjelmat ovat vapaaehtoisia.
            
         
               4.
            
            
               Lopuksi komissio totesi siltä osin kuin kyse on velvollisuudesta tarkistaa vuosittain laitteet, jotka sisältävät enemmän kuin kolme kiloa jäähdytysnestettä, ja velvollisuudesta määritellä henkilökunnan vähimmäispätevyysvaatimukset, että kyseisen kansallisen lainsäädännön antamismenettely on vielä kesken.
            
         
               5.
            
            
               Komissio katsoo tämän johdosta, että Kyproksen tasavalta ei ole noudattanut otsonikerrosta heikentävistä aineista annetun asetuksen 2037/2000 16 artiklan 1 kohtaa, 16 artiklan 5 kohdan 1 ja 2 alakohtaa eikä 17 artiklan 1 kohtaa.